II PREMI BIENNAL D'INVESTIGACIÓ MEMORIAL LLUÍS ALPERA (MLA) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/55573)
  + [Valencià](/va/acuerdo/55474)






Selector de idioma

Leer

* [Español](/es/acuerdo/55021)
* [Valencià](/va/acuerdo/55499)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





II PREMI BIENNAL D'INVESTIGACIÓ MEMORIAL LLUÍS ALPERA (MLA)[Butlletí Oficial Universitat d'Alacant](/ca/Publicacion)
====================================================================================================================

Secretaria General

Butlletí Oficial Universitat d'Alacant





II PREMI BIENNAL D'INVESTIGACIÓ MEMORIAL LLUÍS ALPERA (MLA)

Data d'aprovació
:   29/01/2025

Data de publicació
:   31/01/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/55252)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/55053)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/55532)
  + [Compartir acuerdo en 

    X](https://twitter.com/intent/tweet?via=UA_Universidad&text=II PREMI BIENNAL D'INVESTIGACIÓ MEMORIAL LLUÍS ALPERA (MLA)&url=https://www.boua.ua.es/va/acuerdo/55588)

**Títol:** II PREMI BIENNAL D'INVESTIGACIÓ MEMORIAL LLUÍS ALPERA (MLA)

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 29 de gener de 2025

II PREMI BIENNAL D'INVESTIGACIÓ MEMORIAL LLUÍS ALPERA (MLA)

1.  Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'un premi a un treball de fi de grau (TFG) o treball de fi de màster (TFM) desenvolupat i defensat a la Universitat d'Alacant, la Universitat de València-Estudi General o la Universitat Jaume I de Castelló, consistent en l'edició i la publicació del treball d'investigació premiat per part de l'Institut Interuniversitari de Filologia Valenciana (IIFV), i la seua difusió per les tres institucions impulsores del Premi.

2.  Requisits de les persones beneficiàries

Podrà sol·licitar aquest Premi d'edició de TFG O TFM  l'alumnat que complisca els dos requisits següents:

·      REQUISIT 1

Ser autor/a d'un TFG o d'un TFM en català, preferiblement sobre història social de la llengua, o sobre qualsevol altra àrea de Filologia Catalana o relacionada amb aquesta, que no haja estat publicat anteriorment i que s'haja presentat a la Universitat d'Alacant, la Universitat de València-Estudi General o la Universitat Jaume I de Castelló, fins a l'últim dia del termini de presentació de sol·licituds d'aquesta convocatòria.

·      REQUISIT 2

No ser beneficiari/ària d'una altra ajuda destinada al mateix objectiu.

3.  Nombre i dotació de les ajudes

Es concedirà un nombre màxim d'una ajuda per convocatòria, que consistirà en l'edició, publicació i difusió del treball premiat. L'import màxim del Premi són 1.000 euros, més el 15% d'impostos.

4.  Termini i procediment de presentació de sol·licituds

4.1. Termini de presentació

La convocatòria es publicarà en el BOUA amb caràcter informatiu, prèviament a la publicació del seu extracte en el DOGV.

El termini de presentació de sol·licituds s'iniciarà a partir de l'endemà de la publicació de l'extracte de la convocatòria en el DOGV i finalitzarà el dia 30 de juny de 2025.

4.2. Procediment de presentació

La documentació s'haurà de presentar a través de l'e-Administració, per instància genèrica adreçada a l'Institut Interuniversitari de Filologia Valenciana, seu d'Alacant ([yapr.twwjddiff@ph.ez](mailto:tsiv.awtdxnevu@in.ps)), amb indicació del títol d'aquesta convocatòria: II Premi Biennal d'Investigació Memorial Lluís Alpera (MLA). IIFV-UA.

Caldrà adjuntar-hi la documentació següent:

·         Un document en què es detalle el currículum i consten les dades personals i de contacte, a més d'un resum de 10 línies del treball d'investigació presentat.

·         Un exemplar en format electrònic (.pdf) del treball que s'hi presenta.

5.  C­­riteris d'adjudicació

La puntuació màxima per a obtenir el Premi són 40 punts, distribuïts d'acord amb els criteris següents:

1.      Originalitat del treball investigat (temàtica i abast geogràfic). (Màxim 10 punts)

2.      Redacció i presentació (taula de continguts, sistema de notes, bibliografia, etc.). (Màxim 10 punts)

3.      Interès dels materials compilats per a l'elaboració del treball. (Màxim10 punts)

4.      Currículum. (Màxim 10 punts)

4.1 Expedient acadèmic (nota mitjana de l'expedient acadèmic). (Màxim 4 punts)

4.2 Publicacions. (Màxim 5 punts)

4.2.1 Llibre: 2 punts.

4.2.2 Col·laboració en llibre: 1,5 punts.

4.2.3 Articles i comunicacions: 1 punt.

4.2.4. Ressenyes: 0,5 punts.

4.3 Llengües: anglès. (Màxim 1 punt)

- Nivell B2: 0'50 punts.

- Nivell C1 o superior: 1 punt.

6.  Òrgan gestor i Comissió de Valoració

6.1. Òrgan gestor

L'òrgan gestor de la convocatòria, la direcció de l'IIFV, s'encarregarà de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut de les quals s'haurà de dictar la resolució.

La unitat administrativa de referència és l'Institut Interuniversitari de Filologia Valenciana (UA), i té com a adreça de contacte electrònic: <[cmcf.essuofpuv@ez.st](mailto:kdvt.xrldnjggv@jm.tw)>.

Quan la sol·licitud no reunisca els requisits necessaris o no s'hi adjunte la documentació requerida en la convocatòria, es notificarà a la persona sol·licitant la causa que impedeix la continuació del procediment i serà requerida perquè, de conformitat amb la legislació de procediment administratiu comú, esmene la falta o adjunte els documents preceptius amb indicació que, si així no es fera, se la tindrà per desistida de la seua petició, amb la resolució prèvia que haurà de ser dictada en els termes previstos legalment.

6.2. Comissió de Valoració

La Comissió de Valoració realitzarà l'examen i avaluació de les sol·licituds admeses i elaborarà l'informe de valoració.

La Comissió tindrà la composició següent:

Presidència:

-       La direcció de l'IIFV o persona que la substituïsca.

Secretaria:

-       Personal tècnic de l'IIFV, seu d'Alacant.

Vocals:

-       Tres vocalies:

- La primera correspondrà a la direcció del Departament de Filologia Catalana de la UA o persona que la substituïsca.

- La segona correspondrà a la direcció del Servei de Llengües de la UA o persona que la substituïsca.

- La tercera correspondrà a la persona que designen els familiars del professor Lluís Alpera.

Les persones membres de la Comissió de Valoració han de signar un document d'absència de conflicte d'interessos (DACI).

7.  Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i el que hi ha disposat en l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <https://web.ua.es/iifv/>, les quals substituiran la notificació a les persones interessades i produiran els mateixos efectes.

Després de rebre les sol·licituds, s'elaborarà una relació provisional de sol·licituds admeses i excloses i s'establirà un termini d'esmena de 10 dies hàbils a partir de l'endemà de la seua publicació. Transcorregut aquest termini, s'elaborarà la relació definitiva de sol·licituds admeses i excloses, que serà remesa a la Comissió de Valoració per a la seua avaluació.

La proposta de resolució provisional de les ajudes es publicarà a partir de l'1 d'octubre de 2025. A partir de l'endemà de la seua publicació, les persones interessades tindran un termini de 10 dies hàbils per a la presentació de les al·legacions que consideren pertinents, davant de l'òrgan gestor.

Transcorregut aquest termini i, si s'escau, resoltes les al·legacions presentades, la rectora dictarà la resolució definitiva de concessió del Premi. La resolució es decidirà abans del 31 de desembre de 2025.

8.  Marc legal i pressupostari

Aquesta convocatòria amb codi 2025SBV036 serveix de base reguladora i es troba recollida en la línia de subvenció 2025LS024 del Pla Estratègic de Subvencions 2025-2027 (exercici 2025) de la Universitat d'Alacant.

La subvenció assignada s'ajustarà al que es disposa en la Llei 38/2003, de 17 de novembre, general de subvencions, en el Reial decret 887/2006, de 21 de juliol, pel qual s'aprova el Reglament de la Llei 38/2003, en la Llei 1/2015, de 6 de febrer, d'hisenda pública, del sector públic instrumental i de subvencions, en la normativa interna de la Universitat d'Alacant i la present convocatòria.

La dotació d'aquesta convocatòria, d'un màxim de 1.000  euros, serà sufragada amb càrrec al capítol IV, orgànica 36538D2478 del pressupost de l'Institut Interuniversitari de Filologia Valenciana. L'execució d'aquesta dotació està supeditada a la disponibilitat pressupostària de la Universitat d'Alacant. S'hi aplicaran les disposicions fiscals vigents.

9.  Obligacions i justificació de persones beneficiàries

9.1. Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, general de subvencions, les següents:

1. L'activitat subvencionada ha de realitzar-se des del gener de 2025 fins al desembre de 2026.

A més, són obligacions de les persones beneficiàries, l'acceptació del Premi i les previstes en l'article 14 de Llei 38/2003, general de subvencions, d'entre les quals, trobem:

a)    Realitzar l'activitat que fonamenta la concessió del Premi en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)    Conservar els documents justificatius de l'activitat, una vegada realitzada, incloent-hi els documents electrònics, mentre puguen ser objecte d'actuacions de comprovació i control.

9.2. Justificació de les persones beneficiàries

La justificació de la persona beneficiària haurà de ser prèvia a la concessió, mitjançant la comprovació dels requisits exigits per a aquesta.

10.         Protecció de dades de caràcter personal

De conformitat amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant i en el consentiment expressat en la vostra sol·licitud de participació en aquesta.

En el marc dels tractaments esmentats, les vostres dades no podran ser cedides, llevat d'obligació legal, i seran conservades durant el temps estrictament necessari per a complir amb la finalitat indicada.

Us informem que podeu exercir els vostres drets en relació amb el tractament de les vostres dades personals d'accés, rectificació i supressió, entre altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>. Podeu, així mateix, posar-vos en contacte amb la persona delegada de protecció de dades a través de l'adreça [pdl@vk.iu](mailto:aog@lq.cj).

La informació addicional i detallada sobre protecció de dades, els vostres drets i la política de privacitat de la Universitat d'Alacant es pot consultar en l'enllaç següent: <https://seuelectronica.ua.es/es/privacidad.html>.

11.         Recursos

Contra la convocatòria, les seues bases i tots els actes administratius que se'n deriven, que posen fi a la via administrativa, podeu interposar un recurs contenciós administratiu davant del jutjat contenciós administratiu d'Alacant que ­­resulte competent, en el termini de dos mesos comptadors a partir de l'endemà de la seua publicació, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació de la present, davant la rectora o el rector, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora,

[PD de signatura (Resolució de 19/12/2024)]

El vicerector d'Investigació

Juan Mora Pastor

Alacant, 24 de gener de 2025





[Carretera Sant Vicent del Raspeig s/n  
03099 Sant Vicent del Raspeig - Alacant  
 Tel. 03 528 6631 - Fax 06 657 8425](https://www.google.es/maps/@69.088305,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12584&trk=tyah&trkInfo=tarId%7P2765764692309%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)